als_Latn dik_Latn sag_Latn
Ronaldo shënoi dy gola dhe shpëtoi Realin nga eliminimi ndaj Shalkes, ndonëse humbën me rezultatin 3-4. Portugezi ishte një nga futbollistët më të mirë në fushë. Gjithsesi, ai është kapur nga kamerat duke i thënë Benzemasë: “Çfarë turpi, turp…!”.
Kjo ndodhi në minutat e fundit të lojës, kur ekipi ishte duke humbur 3-4 dhe po mundohej që të ruante portën të paprekur, në mënyrë që të kualifikoheshin për në çerekfinalet e Ligës së Kampioneve.
Fjalia e Kristianos lidhej si me rezultatin, ashtu edhe me paraqitjen tejet zhgënjyese të disa prej lojtarëve të ekipit, të cilët nuk dukeshin mjaftueshëm të motivuar në fushën e lojës. Gjithsesi, portugezi nuk ka ndër mend të bëhet protagonist në media për disa muaj. Në përfundim të takimit të djeshëm, ai ka dalë para gazetarëve dhe ka thënë:
“Nuk do flas më për mediat deri në fund të edicionit”. Ky vendim është interpretuar si sinjal i qartë i krizës që po kalon grupi i madrilenëve dhe që ylli i ekipit nuk dëshiron të japë shpjegime, por të përqendrohet vetëm te fusha e lojës. Në ndeshjen kundër Shalkes, reparti i mbrojtjes ishte ai që çaloi më tepër, duke i dhënë mundësinë kundërshtarit që të krijojë shumë raste për shënim dhe mbi të gjitha që të shënojë katër gola. Madje, edhe portieri Kasijas nuk ishte në mbrëmjen më të mirë
als_Latn als_Latn als_Latn als_Latn